1958 – Die kolonie van Ubangi-Shari word 'n outonome gebied binne die Franse Gemeenskap en neem die naam Sentraal-Afrikaanse Republiek aan.
1967 – Onder leiding van Christiaan Barnard word die wêreld se eerste hartoorplanting op 'n mens by die Groote Schuur-hospitaal in Kaapstad, Suid-Afrika, uitgevoer op die 53-jarige Louis Washkansky.
1912 – Generaal Barry Hertzog lewer die De Wildt-toespraak onder 'n boom op die plaas De Wildt buite Pretoria in die aanloop tot die skeuring met Smuts en Botha en die stigting van die Nasionale Party.
1995 – Die Galileo-ruimtetuig kom by Jupiter aan, 'n bietjie meer as ses jaar nadat dit deur die ruimtependeltuig Atlantis tydens Sending STS-34 lanseer is.
1984 – Suid-Afrika se biskop Desmond Tutu ontvang die Nobelprys vir vrede vir sy aandeel in die stryd teen Apartheid.
1899 – Tweede Vryheidsoorlog: Die Slag van Colenso vorm die laagtepunt vir Britse magte tydens die Swart week.
1837 – 'n Brand breek in die Winterpaleis in Sint Petersburg uit, wat groot dele van die gebou verwoes.
2004 – 'n Massiewe aardbewing van 9,0 op die Richterskaal veroorsaak 'n tsoenami wat verwoesting saai in Sri Lanka, Indië, Indonesië, Thailand, Maleisië, die Maledive en baie ander gebiede op die Indiese Oseaan kus. Die dodetal word op meer as 300 000 geskat.